
Națiunea şi Puterile sociale 


|. Introducere. II. „Puterile" la Aristotel, Locke și Montesquieu. III. Cele șase puteri sociale. IV. 
Conflictul și împăcarea puterilor sociale. V. Mecanism social și comunitate. VI. Constituţia „ideală" 
a națiunii. 


I 


Teoreticienii cari vreau să ne descrie care ar fi constitutia ideală, cea mai perfectă, a 
Statului nu pot face altceva decît să ne arate că ea ar trebui să fie asemănătoare celei a 
familiei unitate perfectă, dragoste şi simpatie între cetăteni 
şi conducere parintească. Aşa imaginea familiei 
patriarhale din antichitate i-a făcut pe Platon şi Aristotel să 
considere monarhia ca cea mai bună formă de 
guvernămînt, ca cea mai bună constituţie, croită după 
imaginea familiei patriarhale perfecte... 

Dar aşa cum familiile concrete nu sînt perfecte, fie din 
cauza împrejurărilor sau a imperfectiunii naturii umane, 
aşa nici Statele concrete nu vor fi perfecte. Ceea ce vede 
bine Aristotel. Oamenii năzuesc spre perfecţiune, spre 
înfăptuirea idealului, dar operele lor rămîn totdeauna - 
omeneşti. 

Aşa în viata familiilor, aşa şi”n cea a Statelor. Din 
năzuinta spre perfectiunea constituţiei Statului s'a născut 
doctrina “separatiunii puterilor”, care a avut un răsunet atît 
de mare în secolele 17, 18 şi 19. Formularea în care ea a pătruns în constitutiile scrise ale 
Statelor civilizate este cea dată de John Locke si de Montesquieu, mai ales. 

Doctrina lui John Locke nu reprezintă însă o rezolvare teoretică, ştiinţifică, a problemei 
ci mai degrabă una din deslegările practice posibile in conditiunile istorice de atunci şi în 
condițiuni asemănătoare. In lupta ce s'a dat atunci între regii Angliei si parlament, s'a 
ajuns în sfîrşit, după lungi frămîntări şi mari zguduiri sociale, la o împăcare a intereselor, 
la un compromis, din care a rezultat constitutia Statului englez din vremea lui John 
Locke. Acest filosof, bun observator al faptelor şi bun teoretician şi polemist, a apărut 
noua aşezare politică împotriva celor ce serveau interesele absolutismului, între cari cel 
mai de seamă a fost Thomas Hobbes. Doctrina lui Locke, răspîndită în urmă, în 
formularea lui Montesquieu, în întreaga lume şi aplicată în multe State, n'a dat însă 
pretutindeni aceleaşi rezultate. Teoria a trebuit să se supună realitătii, deşi fără îndoială a 
contribuit la rîndul ei să influenteze faptele oamenilor politici înlesnindu-le să se 
orienteze în acţiunea lor de organizare a Statelor moderne. 

Ea a servit încă îndreptar mai întîiu organizării Statelor Unite ale Americei de Nord. 

Constitutia din 1780 a Statului Massachusetts adoptă în întregime şi în mod radical 
principiul separaţiunii celor trei puteri: legislativă, executivă şi judecătorească. Pe această 
linie, au mers şi constitutiile scrise ale Statelor europene cari au trecut dela monarhia 
absolută la cea constitutională. Dar cu deosebiri, dacă nu în teorie, atunci fără îndoială în 
practică. In unele State tendinta de confuziune a puterilor sau de reunire a lor a fost mai 
pronunţată, în altele s'a observat poate tendinţa spre separaţiune. 

In orice caz, după războiul mondial s'au ivit noui forme de organizare, cari au pus iarăş 
în discutie doctrina lui Locke şi Montesquieu şi i-au împins pe teoreticieni la o revizuire a 
ei. Amintesc aci studiul d-lui Charles H. Wilson, The separation of Powers under 
Democracy and Fascism (Political Sciences Quaterly - New-York, Vol. LII, Dec. 1937). 

Autorul arată că problema are mai multe aspecte şi e subceptibilă de mai multe 
deslegări, şi anume după cum e vorba sau de organizarea natională a functiunilor politice 
derivînd din necesitatea diviziunii muncii, sau de libertatea cetătenească, deci de o 
problemă de filosofie socială, sau chiar de filosofie morală. Felul de rezolvare se va 
prezenta altfel după aceste diferite puncte de vedere. E evident că o analiză superficială a 
problemei ne poate da în teorie o deslegare eronată, şi, în urmă, în practică o serie de 
erori păgubitoare. 


II 


Lămurirea desăvirşită a acestei probleme ar cere studii istorice foarte întinse şi, pe de 
altă parte, o analiză şi interpretare a teoriilor cari s'au ocupat de ea. Căci şi teoriile 
oglindesec pe lîngă părerile subiective ale autorilor, stări de fapt, cunoştintele ce şi le-au 
dobîndit ei prin observaţia faptelor. 

Şi dela Aristotel trebue să pornim, ca totdeauna, cînd e vorba de ştiintă, mai ales de ştiinta 
socială, 

In Politica sa, (Cartea VI, Cap. XI - trad. Dezidechi) Aristotel zice: „In orice Stat sînt 
trei părți de care legiuitorul se va ocupa, dacă e întelept, să le rînduiască cît mai bine, şi 
avînd în vedere mai înainte de orice interesele fiecăruia. Aceste trei părti bine organizate, 
Statul întreg este, în mod necesar, bine organizat el însuş; şi Statele nu se pot deosebi în 
mod real decît prin organizatiunea diferită a acestor trei elemente. Cea dintii, din aceste 
trei părti este adunarea generală, care deliberează cu privire la afacerile publice; a doua 
este corpul magistraţilor, căruia trebue să i se hotărască natura, atributiunile şi modul de 
numire; a treia este corpul “judecătoresc”. Traducătorul romîn notează cu privire la cele 
“trei părti" despre cari vorbeşte Aristotel: “Tată teoria celor trei puteri, legislativă, 
executivă şi judecătorească. Montesquieu a schimbat-o puţin (Cartea XI, Cap. VI) şi n'a 
mentionat că o datorăm lui Aristotel”. Ori, în L’esprit des lois, Cartea XI, Cap. VI. 
Montesquieu vorbeşte despre Constitutia engleză, deci despre constituţia unui Stat diferit 
de Statul lui Aristotel. In Cap. VIII, Montesquieu arată că cei vechi nu cunoşteau un 
guvernămînt care să se întemeieze pe o corporatiune a nobilimii, şi nici unul întemeiat pe 
un corp legislativ format din reprezentantii natiunii. Tot astfel, în Cartea XI, Cap. IX, 
spune: „Cei vechi, cari nu cunoşteau repartizarea celor trei puteri subt guvernământul 
unui singur om, nu-si puteau face o idee exactă despre Monarhie". Existenta nobilimii 
este însă hotărîtoare pentru organizarea Statului englez şi francez de atunci si, putem 
afirma, pentru Statul englez de azi. „Există, zice Montesquieu, într'un Stat totdeauna 
oameni, cari excelează prin naştere, bogătii sau functiuni onorifice. Datcă ei ar fi 

amestecati în popor şi ar avea numai un vot, ca şi ceilalti, atunci libertatea comună ar fi 
servitudinea lor şi ei n'ar avea niiciun interes s'o apere, deoarece cele mai multe hotărîri 
ar fi împotriva lor. Participarea lor la legislatie trebue să stea în proportie cu celelalte 
privilegii ce le au în Stat; şi asta se întîmplă dacă ei formează o corporatiune a nobilimii 
care are dreptul să oprească întreprinderile poporului, ca şi poporul pe cele ale lor”. 
Deaceea se vor institui si două adunări separate, compuse una din corporatiunea 
nobilimii, cealaltă din reprezentantii poporului. Dealtminteri, Montesquieu cercetează 
raportul între cele trei puteri şi la Romani, expunînd evolutia raportului lor. 
Montesquieu deci cunoaste părerea lui Aristotel, dar teoria sa asupra celor “trei puteri" se 
întemeiază chiar pe cunoaşterea deosebirilor esentiale între Statele vechi şi Statele de pe 
vremea sa. In observaţia faptelor şi în teoria lui John Locke trebue si căutăm izvoarele 
doctrinei lui Montesquieu. De aici derivă şi deosebirea termenilor: Aristotel vorbeşte de 
trei părti, Locke si Montesquieu de trei puteri. 

Pentru Aristotel există un singur corp politic, compus din elemente omogene, din 
cetăteni cu drepturi şi datorii egale. Şi, în principiu, fiecare cetătean are dreptul de a 
ocupa orice funcţie. E aceeaş problemă ce se pune azi pentru o “asociatie culturală" de 
pildă. Dar şi aci, pentru alegerea comitetului, a censorilar, apoi a diferitilor functionari 
înăuntrul comitetului, dela preşedinte pînă la casier şi bibliotecar, se consideră 
aptitudinile şi cunoştintele, iar pentru alegerea preşedintelui vor hotărî alte momente, în 
primul rînd prestigiul său derivînd din elemente rationale dar si irationale, cari la un loc 
constituesc superioritatea unei personalităti. Aristotel ştie că în Stat, naşterea, bogătia, 
cunostintele au o influentă. Pentru a se evita nemultumiri într'o democratie, unde toti 
cetătenii au aceleaşi drepturi politice, unele functiuni vor fi accesibile tuturora, altele 
numai celor pregătiti pentru ele. Pentru unele functiuni ar trebui să decidă tragerea la 
sorti, pentru altele alegerea, etc. Fiecare cetăţean trebue să aibă şi sentimentul că participă 
în mod efectiv la conducerea Statului si că are dreptul să ajungă la posturi de conducere. 

Pentru Aristotel, deci, cele trei părti ale Statului derivă din necesitatea diviziunii muncii 
între oameni cu drepturi egale de a ocupa orice functie în Stat. 

Cu totul altfel se înfătişează problema in Statul lui Locke si al lui Montesquieu. Aci avern 
o corporatie politică înăuntrul națiunii. Puterea politică e rezervată nobilimii. In fata 
acestei puteri se ridică altă putere: poporul. Avem deci doi termeni noui, cari pentru 
teoria lui Aristotel n'au importantă: poporul fără drepturi politice în Stat si națiunea. 
Pentru teoria lui Montesquieu însă si cea a lui Locke, aceşti doi termeni sînt hotărîtori si 
schimbă toată înfătişarea problemei. Căci, în Anglia mai de vreme, în Franta si în 
celelalte tări mai târziu, începe lupta între popor si nobilime si această luptă se 
desfăşoară, în conditiuni diferite se'ntelege, cum s'a'desfăşurat pe vremuri cea între 
plebeieni şi patriicieni în republica romană. Termenul final al acestor transformări a fost, 
la Roma, monarhia militară, iar în diferitele State moderne, trecerea dela feodalism la 
monarhia constitutională şi, în unele State, la democratia integrală, ateniană. Dar să 
notăm bine: în conditiuni foarte deosebite. Şi, mai apoi, să nu uităm că Statele antice 
trecură şi ele prin faze asemănătoare, deoarece în timpurile protoistorice a existat şi la 
Greci, de pildă, un fel de feudalitate. 

Pusă aşa problema, vedem că Locke şi Montesquieu confundă două chestiuni deosebite. 
Una este cea a organizării rationale a serviciilor publice, tinându-se seama de drepturile 
egale ale cetătenilor şi de pregătirea fiecăruia din ei pentru diferitele functiuni, cealaltă 
este cea a luptei între două categorii de oameni apartinînd aceleiaşi natiuni pentru 

egalitatea drepturilor politice. Pe vremea lui Locke şi Montesquieu, lupta se dădea în jurul 
privilegiilor nobilimii, mai tîrziu se deschise lupta “poporului” împotriva plutocratiei, aşa 
cum de altfel această luptă nu lipseste nici în cetătile antice după disparitia aristocratiei de 
sînge. 

Locke si Montesquieu găsese că „poporului" ar trebui să i se dea dreptul de a participa 
la legislatie, de a trimite reprezentanti în parlament. Dar este acest popor o massă 
omogenă compusă din indivizi? Fac parte din “popor” comerciantii, intelectualii de tot 
felul, tăranii, meseriaşi, muncitorii (proletarii)? Evident că nu. E şi aici vorba de o 
anumită categorie, de o anumită stare socială, de burghezie. Şi asa cum la Roma, în lupta 
între plebeieni şi patricieni, nu era vorba de sclavi şi cum nici Aristotel nu tine seama de 
sclavi şi meteci, aşa nici Locke, nici Montesquieu nu cuprind în termenul de popor decît 
burghezia care cere drepturi politice, dat fiind că contribue la cheltuelile necesare 
aparatului Statului. 

Cînd, după multe lupte, națiunile deveniră corpuri politice, problema organizării 
Statului deveni asemănătoare celei expiuse de Aristotel, - dar rămase, în unele State, 
urma vechei concepţii şi a vechilor puteri în luptă. Rationalizarea serviciilor publice, între 
cari putem socoti şi legiferarea, nu mai prezintă nic o dificultate teoretică. In practică ea 
devine însă dificilă prin faptul că problema raportului între puterile națiunii nu e încă 
rezolvată. 

Aceasta e problema fundamentală a Statelor moderne, a Statelor nationale. 


III 


Redusă la sfera bine delimitată a organizatiei politice, “separatiunea puterilor" ni se 
înfăţişează deci, aşa cum expune si Aristotel, ca o problemă de tehnică socială, de 
rationalizare a serviciilor publice, ca o reglementare a circulatiei elitelor după criterii 
obiective. 

Dar există o problemă mult mai largă a separațiunii puterilor, luîndu-se în considerare, 
precum am spus, viata unei natiuni, a unei forme sociale care şi-a dobîndit toate 
caracterele unui sistem evolutiv si autonom. E meritul întemeietorului sociologiei, A. 
Comte, de a fi arătat însemnătatea acestei probleme. A. Comte pretinde anume că 
organizarea societătii trebue să se întemeieze pe o separatiune distinctă a puterii 
temporare de puterea spirituală. In Evul mediu, zice el, s'a realizat, desi în mod imperfect, 
această separatiune în raportul între Papă şi Impărat, între Biserică şi Stat. Postulatul lui 
Platon ca Statul să fie condus în mod efectiv de un filosof este după părerea lui Comte, 
inadmisibil. Pentru progresul omenirii, în orice domeniu de activitate, e necesară o 
separatiune între teorie şi practică, între ştiintă şi actiune. O confuzie sau reunire a acestor 
functiuni poate exista numai în societăti primitive sau cu o sferă foarte limitată; de ex. în 
vechea familie patriarcală unde şeful familiei detine şi conducerea efectivă şi posedă şi 
toate cunoştintele necesare acţiunii sale practice. In societătile progresate, chiar 
diviziunea muncii cere o separatiune a acestor două funcțiuni şi o bună orînduire a 
colaborării lor: Puterea spirituală să nu se amestece în conducerea efectivă a societătii, iar 
cea temporară să ţie totdeauna seama de teoriile elaborate de reprezentantii puterii 
spirituale. Principiul enuntat de A. Comte cuprinde în germene toată problema organizării 
societătilor civilizate, moderne. Dar doctrina sa trebueşte supusă unei analize complete, 
pentru ca să dobîndim toate elementele unei teorii în stare să dea roade pentru tehnica 

socială cerută de organizarea Naţiunilor civilizate de azi. 

Pornind dela acea fericită (cum 1 se pare lui) separatiune a Bisericii şi Statului în Evul 
mediu, A. Comte păstrează dichotomia şi pentru societatea modernă, dar cu două 
schimbări radicale. Adică, prin evolutia necesară a spiritului uman spre positivism preotii 
vor fi înlocuiti, după părerea lui Comte, de savanti, iar elita politică, aristocratii, de 
industriaşi (cum arătase Saint-Simon). Dar realitatea n'a vroit să se supună nici legii celor 
trei stadii a lui Comte, ea n'a vroit să se supună nici doctrinei marxiste, nici conceptiei 
lui Spencer despre trecerea dela tipul războinic al societătii la cel industrial (pasnic). 
Observatia nepărtinitoare a faptelor, sprijinită si pe o cunoastere mai temeinică a istoriei 
societăților vechi, si mai ales emanciparea sociologiei de subt influenta filosofiei istoriei 
si a filosofiei sociale unde ideea progresului indefinit călăuzea “explicarea” faptelor, ne 
arată însă că în societătile moderne s'a înfăptuit o diferentiere mai complexă a 
functiunilor sociale. Adică: pe lîngă preoti s'au ivit savantii laici, precum pe Iîngă,elita 
politică s'a ridicat o nouă elită, cea economică. Intre aceste puteri noui s'au ivit conflicte, 
lupte pentru întîietate, nouile puteri năzuind să se substitue celor vechi, cel putin să si le 
subordoneze cu desăvîrsire. De aci s'au ivit crizele politice si revolutiile în Statele 
europene, începînd cu revolutia franceză. Faptul că Anglia a fost ferită de aceste revolutii 
nu se datoreste aplicării doctrinei lui Locke despre separatiunea puterilor în Stat, ci 
fiindcă între puterile reale: între reprezentantii Bisericii, cei ai Stiintei, ai Statului, ai 
Industriei s'a înfăptuit o colaborare pasnică, printr’o delimitare a sferelor de competintă 
si o înfrînare a tendintelor de dominatiune exclusivă si despotică a unei singure puteri. 
După aprigile lupte religioase, politice si economice din sec. 16 si 17, Anglia ajunse, nu 
numai prin întelepciunea conducătorilor dar si prin favoarea împrejurărilor, la o 
desvoltare pasnică a vietii sociale, ferită de zguduiri prea pronuntate. Teoria lui Comte 
despre separatiunea celor două puteri, spirituală si temporală, trebueste deci rectificată în 
mod radical. In realitate trebue să socotim cu atîtea puteri cîte categorii de activităti 
sociale se desprind în sînul unei natiuni, si în fiecare categorie trebue să deosebim apoi, 
într'o măsură oarecare, teoria de practică, întrucît teoreticienii ei însisi formează din 
punct de vedere general o categorie deosebită de cea a practicienilor, dar, din alt punct de 
vedere, teoreticienii ei însisi se deosebesc între olaltă prin legăturile ce le are teoria lor cu 
anumite activităti practice. Facultătile si specialitătile la Universitătile noastre ne arată 
diferentierea dictată de aceste raporturi. Problema separatiunii, dar si a cooperării 
puterilor este deci cu mult mai complicată decum si-a imaginat-o A. Comte si ea cuprinde 
o sferă cu mult mai largă decît este cea considerată de Aristotel, John Locke si 
Montesquieu. 

Şi, la începutul expunerilor noastre am arătat pe scurt pe ce cale putem spera să 
rezolvăm problema. Trebue să fixăm mai întîiu despre care formă socială e vorba, pentru 
a fixa apoi puterile cari îi determină structura şi evolutia. 

Ne putem îndrepta cercetarea asupra Familiei, Statului, Bisericii, Şcolii, Economiei. In 
toate aceste forme, problema organizatiei implică şi pe cea a separaţiunii si colaborării 
“puterilor” (în sensul lui Aristotel). 

Dar dacă teoria îşi poate alege forma, poate şi trebue să-şi delimiteze din motive 
metodologice sfera de cercetare, pentru practică, adică pentru aplicarea teoriei în vederea 
unei organizări mai bune a unei societăti concrete, problema e mult mai complicată.. Căci 
orice societate concretă se naste din interferente formelor pure, teoretice. Fiecare 
societate, ca sistem autonom, adică desprinsă ca unitate fată de alte societăti, este şi 

Familie si Stat si Biserică şi sistem economic. Tipul unei astfel de societăţi este Statul 
national, adică o comunitate umană care reprezintă o unitate şi biologică şi morală şi 
religioasă şi estetică şi politică şi economică, unitate care se manifestează aidică, poate fi 
constatată prin tipul unitar de rasă, prin unitatea graiului, a moravurilor, credintelor, a 
solidaritătii servind apărării teritoriului, a patriei împotriva vecinilor şi prin autarchia 
Economică. 

Din acest punct de vedere, grupul familial, comunitatea biologică, reprezintă punctul 
initial, logic şi istoric, al societătii umane, iar natiunea termenul final, adică cea mai largă 
comunitate care poate fi prinsă şi organizată într'o unitate perfectă. 

Intre aceşti doi termeni oscilează societătile concrete, istorice. Stim, din antichitate dar 
şi din istorie în general, că o natiune poate fi divizată în multe State, că un Stat poate 
cuprinde mai multe natiuni; că natiune poate fi divizată în multe comunităti religioase, 
cum si că o comunitate religioasă poate cuprinde mai multe natiuni; tot astfel cu unităţile 
economice în raportul lor ca natiunea, Statul şi Biserica. Dar năzuinta tuturor societătilor 
umane este, aşa ne dovedeşte istoria şi aşa o simtim şi noi, de a ajunge la o unitate 
perfectă, din toate punctele de vedere, deci la ceea ce, în zilele noastre, e numit Stat 
national. Iar o astfel de unitate nu se poate naste decît din cooperarea tuturor puterilor 
sociale. Nu din lupta lor şi tendinta de anihilare reciprocă, ci din sprijinul lor reciproc în 
vederea închegării tot mai strînse a unitătii sociale. De aci urmează ca regulă practică, 
izvorîtă din regulele tehnice generale, separatiunea puterilor şi delimitarea sferelor de 
actiune, precum şi ierarhizarea lor după importanta ce-o au pentru păstrarea unitătii. 

Aşadar, într'o societate organizată după aceste principii nu pot exista conflicte între 
politică şi morală, politică si economie, morală şi religie, politică şi religie, religie şi 
economie, etc., etc., ceea ce înseamnă că nu pot exista conflicte şi lupte între 
reprezentantii acestor puteri. Marea problemă este, pentru practică, de a organiza o 
societate în acest fel ca să se evite luptele. 

In teorie, se'ntelege, rezolvarea e uşoară, deoarece teoria procedează pe calea 
constructiei rationale, ea construeşte o organizatie ideală, realizabilă în ipoteza că se vor 
găsi practicieni cari să aibă toate însuşirile şi toată pregătirea tehnică pentru înfăptuirea 
operei. 

Arhimede a demonstrat că poate mişca pămîntul în ipoteza că i se dă un punct de sprijin 
în Univers pentru aplicarea pîrghiei. E rîndul practicienilor să găsească punctul de sprijin 
şi să aplice pîrghia după calculele teoriei. 

In domeniul social problema e mai uşoară decît în cazul lui Arhimede. Cunoastem doar 
sufletul uman îndeajuns şi-l vom cunoaşte şi mai mult, şi ştim deci că el se naşte cu 
scînteia dorintei de desăvîrşire morală, de năzuintă spre închegarea unei comunităti 
morale împreună cu cei de-un sînge şi de-o lege. Arta socială stă în a face ca acea scînteie 
să se prefacă în flacără. 

Mijlocul de a înfăptui acest lucru este, precum a arătat Platon şi a demonstrat istoria, 
educatia. Educatorii sînt tehnicienii cari trebue să realizeze în domeniul social, ceea ce 
inginerii realizează în domeniul fizic, material. 

Noi am înfăţişat, într'o schită foarte sumară se'ntelege, una din problemele 
fundamentale, pe cea a separatiunii puterilor sociale. 

Nu mă îndoesc însă că tinerii sociologi, din toate tările, vor rezolva problema în scurtă 
vreme, precum sper că şi practicienii vor profita de luminile ştiintei în năzuinta lor de a 
pune de acord puterile societătii evitînd conflicte între ele. Aceste puteri nu sînt trei cum 

credea Aristotel şi Montesquieu, nici patru cum ne spune Locke 1), nici două, cum 
presupune Comte, ci sînt atîtea cîte putem descoperi prin observatia vietii sociale. După 
părerea noastră sînt şase puteri: biologică, morală, religioasă, estetică, economică şi 
politică. Ele corespund ordinelor sau formelor în cari e prinsă viata umană, şi ar putea fi 
numite sau puteri sociale sau principii de unitate ale acelor forme din a căror înlăntuire se 
nasc comunitătile umane concrete şi istorice. 


IV 


Credinta că legiuitorul poate ajunge la o constitutie “ideală” a Statului prin buna 
orînduire a celor “trei părti" Ăristotel (sau prin separatiunea şi echilibrarea celor „trei 
puteri" Locke, Montesquieu) s'a dovedit că nu se întemeiază decît pe faptul că diviziunea 
muncii în Stat poate fi raționalizată, printr'o potrivită organizare a serviciilor publice 
(politice). Fără îndoială însă, că altfel se prezintă această problemă practică în cetatea 
antică, altfel într'un Stat teritorial; altfel în Statul feodal, altfel în Statele moderne. Si în 
aceste din urmă, problema se pune altfel într'un Stat national “închis”, continental, altfel 
într'un imperiu colonial, - tinîndu-se seama, se 'ntelege, şi de istoria fiecărui Stat în parte. 
Adică rationalizarea merge în aceaaş directie şi teoria lui Aristotel ne arată un caz tipic, 
întrucît ne prezintă un Stat ce se apropie de forma politică pură (teoretică). 

Dacă construim, anume, o comunitate compusă din cetăteni, adică din indivizi a căror 
ocupatie principală (dacă nu exclusivă) este politica (apărarea comunitătii împotriva altor 
comunităti), diviziunea muncii politice va fi totdeaurna aceeaşi: vor fi guvernanti şi 
guvernati. Iar rationalizarea muncii va merge pe linia selectionării conducătorilor în 
temeiul “meritului personal" şi repartizarea idivizilor în serviciile publice se va face după 
pregătirea lor 2). 

Teoretic deci putem porni, în constructia Statului ca formă pură, dela ficţiunea omului 
politic, aşa cum în teoria economică se construeşte sistemul economic în temeiul fictiunii 
omului economic. 

Inăuntrul unei forme pure nu poate fi vorba de puteri, ci numai de funcțiuni. Se pot ivi 
se'ntelege, conflicte între indivizi pentru ocuparea diferitelor functiuni pentru înaintarea 
în ierarhie, dar rationalizarea este tocmai mijlocul de a reglementa (asa cum arată 
Aristotel) această circulatie în mod paşnic şi fără zguduiri, fără răscolirea pasiunilor, fără 
“demagogie”. Cumpănind bine năzuintele lui Platon si lui Aristotel, ajungem la concluzia 
că ei n'au vroit decît să deschidă drumul pentru o organizatie politică ratională. 

Aceleaşi principii de rationalizare le găsim puse în practică, pe o scară întinsă, în 
imperiul roman, unde se ajunge, mai ales în partea din Răsărit, la o “birocratizare" foarte 
înaintată care a servit apoi ca model pentru toate Statele de mai tîrziu. 

Există deci nu numai posibilitatea dar si tendinta de rationalizare progresivă a 
organizaţiei tuturor formelor pure. Ea stă în ierarhizarea indivizilor în temeiul 
specializării lor într'un anumit domeniu de activitate. Posibilitatea de rationalizare derivă 
din progresul stiintelor şi al artelor întemeiate pe ştiinte, tendinta ea însăş izvorînd din 
nevoile practice. Orice societate are nevoie de “conducători specialisti” pentru diferitele 
funcțiuni sociale. Iar societatea care, ea însăş, cuprinde toate functiunile şi tinde a-şi 
păstra unitatea este natiunea. 

O formă pură (teoretică), fie Stat, Biserică, sistem economic, n'are nicio semnificație 
fără raportare la o comunitate urnană care are toate functiunile şi care este deci un sistern 

evolutiv şi autonom. Inăuntrul unei natiuni deci se ivesc posibilităti şi tendinte de 
raţionalizare a functiunilor - a puterilor sociale, din ale căror raporturi de interdependentă 
şi concurentă se naşte constituția natiunii. 

Şi, repet încă odată: liberi sîntem în teorie să construim o unitate mai largă si să 
considerăm de pildă omenirea ca o comunitate, cercetînd apoi constituţia ei. Adică să 
cercetăm, dacă există posibilitatea şi tendinta de a o prinde, întreagă, într'o formă pură 
prin raţionalizarea uneia sau a unor functiuni sociale. 

Am expus această problemă si am arătat că o astfel de întreprindere părăseste realitatea, 
întrucît conditiile pentru naşterea unei astfel de comunitati lipsesc cu desăvîrşire. 
Procesul dialectic care stă la baza închegării unei comunităti umane îşi găseşte limitele 
prin întreruperea diologului din lipsa mijloacelor de înodare şi întretinere a lui. Din 
indivizi adunati la întîmplare din toate unghiurile lumii nu se poate închega o comunitate 
umană. Fiecare din ei aparţine însă unei comunităti în care s'a născut şi şi-a desvoltat 
sufletul. Această comunitate merge dela grupul familial pînă la natiune, deci dela linia de 
demarcatie între biologie si sociologie pînă la linia de hotar între sociologie şi morală. 
Ceea ce înseamnă că natiunea este desăvîrşirea comunitătii biologice pe plan spiritual, ea 
este cea mai largă comunitate umană care, sprijinită pe conditiile biologice, depăşeşte 
această operă şi se desvoltă şi structurează în temeiul unor principii spirituale. Mijlocul 
acestei lărgiri este rationalizarea functiunilor, organizarea ratională a puterilor sociale, a 
energiilor sociale. Dar rationalizarea nu cunoaste margini, ea cuprinde toate fiintele 
rationale, deci toată omenirea. Cum însă, pe de altă parte, rationalizarea nu-şi poute da 
efectul social decît în temeiul închegării unei comunităti morale, ar însemna că ea ar 
trebui să fie însotită de intensificarea sentimentelor morale pînă la gradul de a cuprinde 
omenirea întreagă. Rationalizarea atomizează comunitatea prefăcînd-o într'o asociatie de 
indivizi autonomi cari colaborează spre înfăptuirea aceluiaş scop, deci în acelaş domeniu 
de activitate. Dar colaborarea lor paşnică, cooperarea cere legarea indivizilor prin 
sentimente de dragoste şi simpatie, cere respectarea normelor morale, a ordinei şi 
ierarhiei morale. 

Pe linia rationalizării se poate încerca si s'a încercat, organizarea unor forme sociale 
universaliste cari să cuprindă întreaga omenire: un Stat universal, o Biseriică universală, 
un sistem economic universal etc. Termenul de cosmopolitism cuprinde toate aceste 
năzuinte - imperialiste şi universaliste. Dar toate aceste tendinte, în orice domeniu ar fi, 
trebue să pornească de undeva, dintr'un centru şi să se răspîndească apoi asupra unei sfere 
mai largi. Trebue să fie un purtător al acestor năzuinte, o comunitate care să încerce a 
cuprinde (a îngloba) restul omenirii într'o organizatie unitară. Ceea ce ar însemna că ea ar 
trebui să distrugă celelalte comunităti, să le atomizeze, iar, în urmă, să le asimileze, să le 
devoreze. Dar pentru a dobândi, pe această cale, o unitate, o comunitate, asimilarea ar 
trebui să cuprindă toate functiunile sociale, toate manifestările, începînd cu functiunea 
biologică pînă la cea morală. Adică amestecul de sînge să fie neîngrăidit, creind un tip 
biologic unitar, gradul să devie identic precum şi toată ideologia, pe care se întemeiază 
doar activitatea, să devie aceeas pentru toti oamenii. Ceea ce ar presupune adoptarea 
aceluiaşi sistem de educatie, etc., aşa cum se petrec lucrurile într'una din comunitătile 
existente. “Sociologii chimişti” cred că se poate plămădi o astfel de comunitate umană 
universală prin amestecul tuturor elementelor, dar istoria desminte această utopie. 
Tendintelor umanitariste li se opun tendintele de închegare a unor comunităti omogene 
cari năzuesc să-si desăvîrşească şi să-şi întărească fiinta lor proprie, unitatea lor perfectă. 

Internationalismului i se opune nationalismul, universalismului, particularismul - în toate 
domeniile de manifestare socială. 

Amestecul sîngelui e oprit la limita varietătilor biologice, care devin astfel endogame; 
graiul devine tot mai unitar prin disparitia dialectelor; Statele au tendinta de a deveni 
“nationale”; protectionismul în economie învinge schimbul liber; Biserica devine 
natională. Cosmopolitismul, în toate formele sale, ar postula deci desfacerea omenirii în 
indivizi autonomi, cari ar încerca apoi să întemeieze, printr'o conventie (contract), o 
asociatie organizată după norme rationale, aşa cum îşi imaginează Aristotel că se poate 
organiza un Stat democrat, egalitarist, în care fiecare individ să fie şi guvernant şi 
guvernat, dacă nu în acelas timp, apoi pe rînd, prin alegere sau tragere la sorti, sau, în 
sfîrşit, stabilindu-se o ierarhie după aptitudini, printr'o selectionare ratională a elitelor cu 
ajutorul - psihotehnicei. 

Nu numai că nu tăgăduim posibilitatea dar afirmăm chiar necesitatea unei astfel de 
rationalizări a diferitelor functiuni sociale, a diferitelor puteri. Dar sustinem, că 
rationalizarea îşi dobîndeşte un înlteles şi îşi poate da roadele numai înăuntrul unei 
comunităti, a unei unităti opusă altor unităti de acelaş gen. Rationalizarea cuprinde însă în 
sine primejdia de atomizare a comunitătii, de depăşire a sferei ei, dacă între diferitele 
puteri ale comunitătii nu se stabileşte un echilibru, dacă deci o putere îşi dobîndeşte, prin 
rationalizare, un atfel de ascendent încît să anihileze celelalte puteri. 

Istoria ne dă multe exemple pentru ilustrarea acestui fapt. Aşa Roma ne dă pilda unei 
comunităti în care activitatea politică a fost rationalizată în mod unilateral, oprind 
desvoltarea şi manifestarea celorlalte puteri. Tota aşa în Lacedemonia de ex. In unele 
cetăti eline s'au desvoltat şi alte activităţi, de pildă la Atena artele şi filosofia, dar în 
paguba puterii politice sau slăbind, în orice caz, puterea politică. “Democratia” a fost 
favorabilă puterii spirituale, dar a scăzut puterea politică. Activitatea economică a rămas 
haotică în toată epoca antică. N'avem “specialişti” în nicio ramură economică. 

In teocratiile vechi, puterea religioasă domina toată viata socială, de ex. în Egipt, apoi 
la Evrei. De aci a rezultat slăbirea celorlalte puteri şi înfrîngerea politică a teocratiilor 
cînd se întîlniră cu natiuni organizate politiceşte. 

Dar daca Romanii, de pildă, i-au învins pe Greci din punct de vedere politic, ei au fost 
subjugati de Greci prin artă si filosofie. 

Dar atât în timpurile vochi cît si în cele noui, tendinta natiunilor, în luptă cu alte natiuni, 
a fost de a-si dobîndi autonomie şi independenta din toate punctele de vedere, deci de a-si 
organiza acele puteri cari se dovedeau prea slabe în ciocnirea lor cu aceleasi puteri ale 
celorlalte natiuni. Adică, între două comunităti umane cari vreau să-i păstreze unitatea lor 
lupta se dă în toate domeniile: biologic, moral, religios, politic, estetic, economic. lar 
peripetiile luptei într'un domeniu au repercusiuni necesare şi inevitabile asupra celorlalte 
domenii. De ex. o comunitate poate să se închidă si să reziste din punct de vedere 
biologic, apărîndu-şi puritatea sîngelui, a rasei. Dar, fiind atacată de altă comunitate 
superioară din punct de vedere moral sau religios sau politic etc. ea nu-si va putea păstra 
unitatea, independenta, nu va putea fi o comunitate umană autonomă. De ex. negrii din 
Statele Unite. Tot asa Evreii nu reprezintă o comunitate autonomă, lipsindu-le organizatia 
politică, artele, filosofia. Ei sînt o comunitate imperfectă, întemeiată pe organizarea 
biologică, religioasă şi economică, dar din punct de vedere politic si în domeniul artelor 
ei sînt tributarii celorlalte natiuni în ale căror State trăiesc. Numai în comunitătile unde 
economicul şi-a dobîndit primatul fată de toate celelalte puteri Evreii şi-au putut dobîndi 

un loc conducător. Dar, pentru a-şi păstra dominatiunea, ei trebue să năzuiască a slăbi si 
distruge toate puterile comunitătii dominate cari i-ar putea înlesni recucerirea puterii 
economice. Toate puterile acelei comunităti trebuesc deci suburdonate puterii economice 
şi puse în slujba ei. In acest fel Evreii pot deveni stăpînii unor natiuni neorganizate din 
punct de vedere economic. 

Dar, dacă în domeniul economic Evreii reprezintă pentru teorie un caz privilegiat, 
Biserica romană ne prezintă un exemplu tipic pentru tendinta de dominatiune universală 
în temeiul organizarii rationale a puterii religioase. Aici n'avem în fata noastră o 
comunitate biologică, nici economică, nici politică, ci o comunitate religioasă pură. Toate 
comunitătile intrate în raza de influentă a catolicismului sînt amenintate să intre subt 
dominatiunea acestei organizatii, a acestor teologi specialisti, a acestei teocratii care 
dispune de o tehnică religioasă cît se poate de perfectă. Bine înteles că Biserica romană 
s'a nascut în conditiuni cînd întemeierea unei teocratii crestine părea posibilă, dată fiind 
decăderea şi imperfectiunea puterii politice în Apusul Europei. In urmă luptele cu 
Împăratii si, mai tîrziu, organizarea puterii politice în Statele nationale a zădărnicit 
înfăptuirea unui imperiu catolic condus de Papă. Mai amintim, în această ordine de idei, 
dominatiunea franceză în literatură, arte şi filosofie asupra Germaniei si Rusiei pînă la 
sfirsitul secolului al X VIII-lea. 

Iată deci cum istoria, ne înlesneste să distingem formele pure (teoretice) sau 
rationalizate, pe cari le putem numi puteri, de comunitătile reale, considerate ca sisteme 
autonome cari au tendinta de a-şi păstra autonomia în luptă cu alte comunităti prin 
organizarea tuturor puterilor. 

Am adoptat pentru aceste comunităti numele de natiuni. Tipul ideal al unei natiuni este 
cel al unei comunităti care îsi poate păstra autonomia şi independenta fată de alte 
comunităti din toate punctele de vedere: biologic, moral, religios, politic, estetic, 
economic. 

Orice natiune are tendinta de a se apropia de tipul ideal. Stiinta socială are menirea să 
arate: 1) cum se pot organiza puterile în mod rational si mai ales: 2) cum se poate ajunge, 
la echilibrarea si ierarhizarea ratională a acestor puteri. Căci punctul 1) este destul de 
lămurit pentru a nu mai cere o expunere, pe cînd punctul 2) abia că a intrat, în timpurile 
noastre în sfera de cercetare a stiintei sociale. 


V 


Din expunerile precedente ne-am putut dobîndi, nădăjduesc, o notiune clară despre ceea 
ce este natiunea. Prin definitie ea este un sistem social autonom şi evolutiv. Adică ea este 
o comunitate umană avînd toate functiunile necesare existentei, ei independente, - fată de 
alte comunităti. Pe plan real, istoric, natiunile se nasc prin luptă, prin tendinta de 
închidere una fată de alta. Sfera unei natiuni este deci determinată de constelatia 
internatională într'un moment istoric dat. 

Pentru păstrarea autonomiei nationale e necesar, am spus, ca toate puterile unei natiuni 
să fie organizate în aşa fel ca să-i asigure independenta. In practică (istorie) problema a 
fost deslegată în felul că natiunile şi-au organizat acea putere, sau acele puteri, în primul 
rînd, cari le-au dat posibilitatea sa se apere împotriva distrugerii autonomiei şi libertătii 
lor si cari le-au înlesnit nu numai să reziste, dar şi să atace. Adică, dacă lupta s'a dat în 
domeniul politic, natiunile au căutat să se organizeze politiceşte. Dar o natiune învinsă 

politiceşte îşi poate dobîndi o superioritate în alt domeniu, cu tendinta se 'ntelege de a-şi 
redobîndi şi libertatea politică. Numai în cazul cînd îşi pierde toate puterile, ea încetează 
de a mai exista. Cînd însă, păstrîndu-şi o singură putere, ea nu mai are tendinta de a 
redeveni o natiune, atunci avem în fata noastră o formă socială pură, o organizatie 
rationalizată, un mecanism social, dar nicidecum o comunitate umană, autonomă, o 
natiune. 

Exemple pentru apropierea de forme pure avem în Biserica romano-catolică, în 
comunismul marxist, în francmasonerie. Comunităţi autonome, națiuni apropiate de tipul 
ideal sînt Statele nationale totalitare, adică natiuni cari au tendinta de a-si organiza toate 
puterile în aşa fel ca să ajungă la deplină independentă fată de alte natiuni. 

Problema este: cum descoperim posibilitatea unei astfel de organizatii ideale? Metoda 
nu poate fi decît iarăş cea “istorică”. Din imperfectiunea organizatiei comunităților 
istorice (trecute şi prezente) putem afla drumul spre perfectiune. Dar vom renunta aci la 
speculatiuni metafizice asupra perfectiunii în general. Perfectă este pentru noi 
comunitatea care, atacată fiind de altă comunitate, în orice domeniu si cu orice mijloace 
ar fi, îşi dovedeste superioritatea, adică rezistă şi îsi păstrează independenţa, autonomia. 

Dar ştim că puterea unei comunităti în luptă cu altele depinde în primul rînd de 
solidaritatea ei internă. Aceasta e conditia fundamentală. Oricare ar fi duşmanul, cu orice 
mijloace ar atacă, problema fundamentală este de a înlătura în interiorul comunitătii orice 
elemente de conflict. Ceea ce înseamnă de a crea conditiunile morale pentru cooperarea 
indivizilor în vederea luptei cu duşmanii. Intreg tratatul nostru de fată s'a ocupat cu 
această problemnă şi ea poate fi considerată rezolvată. 

Existînd conditiunile morale, urmează necesitatea organizării tehnice, rationale, deci 
organizarea puterilor sociale relevante pentru lupta ce începe. Constatăm deci că puterea 
morală este prima conditie. Si aici amintim că educatia trebue să-şi dea roadele, legînd 
conştiinţele individuale într'un tot indisolubil. Dar nu vom uita că puterea morală trebue 
să se sprijine pe cea biologică. 

Si chiar dela început aceste puteri ne apar organizate în temeiul diferentierii şi 
ierarhizării naturale a elementelor cari sînt: bărbatii, femeile şi copiii. 

Dar de aci încolo se ivesc probleme cari devin tot mai complexe. De ex. puterea 
religioasă: cine să fie preot; sau puterea politică: cine să fie ostaş; sau puterea 
economică: cine să fie producător etc. După conceptia democratică şi egalitaristă 
problerna s'ar prezenta cam în felul următor: dela o vîrstă anumită, zicem 20 de ani, toti 
mernbrii comunitătii sînt şi preoti şi ostaşi şi producători şi artişti, în fiecare categorie ei 
se vor ierarhiza după aptitudini, după inteligentă. Indivizii vor exercita toate aceste 
ocupatiuni după cum cere trebuinţa. Cînd e războiu, toti vor fi ostaşi, cînd trebuesc 
împlinite riturile religioase toti vor fi preoti, precum şi toti vor munci pentru a produce 
bunuri economice, toti vor fi artişti etc., fiecare ocupând în aceste diferite “bresle” rangul 
ce i se cuvine după aptitudinile şi cunoştintele sale. 

Dar evolutia istorică a luat altă înfătişare. Un individ nu poate exercita toate activitătile. 
Imprejurările au impus specializarea, diviziunea muncii. In anumite conditiuni puterea 
politică a cerut o pregătire care împiedica o reunire a profesiunei politice cu cea 
economică de pildă ş. a. m. d. Cum dealtminteri funcțiunea biologică şi morală a femeii o 
exclude dela funcțiunea politică legată de profesiunea militară. In felul acesta s'au format 
caste, stări sociale, corporatiuni, clase sociale, profesiuni. Iar în fiecare categorie s'a 
stabilit o erarhie, iarăş după aptitudini, după gradul de specializare, în aşa fel că s'a 

selectionat o elită şi o multime condusă. 

Dar, Postulatul democratic nu se poate înfăptui decît doar în sfera biologică şi cea 
morală. Aşa toti indivizii adulti sînt părinţi şi reprezintă elita fată de altii; toți părintii sînt 
educatori (elită morală) fată de copii. Intr'o vreme aceiasi părinti erau şi preoti. Dar cînd 
un tată devine ostaş şi n'are timp să se ocupe cu altceva, tot asa cînd e agricultor sau 
medic sau inginer, - e lămurit că trebue să existe educatori specializati, preoti specializati, 
etc. 

Putem urmări în istorie cum a fost rezolvată această problemă în conditiuni diferite. 
Inţelegem necesitatea specializării şi legătura ei cu ierarhia biologică şi morală. 

Dar asupra unui punct s'au ivit divergente de păreri, anume cu privire la ierarhia 
specializărilor, a puterilor (functiunilor) sociale. Comunitatea este doar un tot, un sistem. 
Puterile ei nu pot fi juxtapuse, fiecare din ele functionînd independent de celelalte. Dar 
care din ele are întîietatea şi de unde derivă întîietatea? 

Moraliştii sustin că puterea morală are întîietatea, căci ea asigură şi coeziunea 
comunitătii şi ea înlesneşte cooperarea puterilor. Observăm însă, că în multe societăti 
puterea religioasă, în altele cea politică si-a dobîndit primatul, chiar in felul că a anihilat 
celelalte puteri, le-a oprit desvoltarea normală. 

In temeiul observatiei istorice putem formula ipoteza: primatul îşi dobîndeşte acea putere 
cu ajutorul căreia o comunitate, în luptă cu altele, iese biruitoare. Această putere intrînd 
prin forta împrejurărilor pe drumul organizării rationale, ea începe să domine şi să 
hotărască asupra tipului de organizare a comunitătilor, determinînd o anumită ierarhizare 
a puterilor. 

Printr'o analogie vom întelege acest lucru mai lesne. De ce s'a desvoltat la om 
inteligenta? Fiindcă prin inteligentă şi-a dobîndit biruinţa fată de celelalte animale. Aşa, 
cînd a început lupta între comunitătile umane, a hotărît puterea politică. Deci ea a fost 
organizată mai întîi, ea s'a desvoltat, subordonîndu-şi toate celelalte puteri şi punîndu-le 
în slujba sa. Cînd o astfel de putere ajunge într'o comunitate la ipertrofiere se ivește 
primejdia ca, în momentul ce comunitatea e înfrîntă în ciocnirea cu altă comunitate 
superioară ei în această putere, ea să dispară din istorie. Aşa s'a întîmplat de pildă cu 
multe „natiuni" biruite de Romani politiceşte. 

Dar Grecii, chiar pierzîndu-si puterea politică, au rămas o comunitate, tot aşa Polonezii 
sau Cehii în timpurile mai noi. Puterea biologică şi morală, puterea religioasă, cea 
estetică, cea economică poate salva o comunitate dela peire, şi-i poate permite încercarea 
de a-şi redobîndi autonomia deplină. 

Deaceea pentru viata, dăinuirea şi desăvîrsirea unei comunităti, pentru transformarea ei 
într'o națiune, e important ca toate puterile ei să fie organizate în aşa fel ca ea să reziste 
altor comunităti - pe orice linie ar veni atacul. Războiul modern între natiuni este un 
războiu totalitar şi reclamă punerea în joc a tuturor puterilor. Slăbirea uneia, înfrîngerea 
suferită într'un domeniu de activitate, înseamnă că dusmanul a intrat în cetate şi poate 
încerca distrugerea ei totală. 

O natiune deci, în luptă cu alte natiuni, trebue să-şi desvolte şi să-si organizeze toate 
puterile, dar în primul rînd puterea morală, din care derivă şi pe care se sprijină toate 
celelalte. Legarea conştiintelor individuale, înlăntuirea lor indisolubilă în procesul 
dialectic, prin care se stabileşte şi ierarhia naturală, adică se selectionează elita morală 
care-şi dobîndeşte un prestigiu necontestat în domeniul spiritual, asa cum părintii îl au în 
sfera biologică, este o conditie pentru dăinuirea comunitătii. Educatorii, părinții 

sufletesti, formează în totalitatea lor (deci împreună cu cei ce nu mai trăiesc trupeşte, dar 
ne vorbesc prin operele lor) comunitatea. Ei trebue să hotărască asupra organizării 
rationale a puterilor şi asupra ordinei între puteri în vederea păstrării autonomiei 
comunității fată de alte comunităti. Dacă o comunitate se divizează în puteri organizate şi 
fiecare putere pretinde întîietatea şi, în anumite momente, şi-o impune (distrugînd 
celelalte puteri), comunitatea se găseşte pe o cale greşită; ea e expusă unor continue 
frămâîntări interioare şi poate lesne cădea pradă unui duşman mai bine organizat. 

Discutiile teoretice asupra primatului politicului, sau economicului sau esteticului etc. 
sînt sterpe, dacă nu se consideră unitatea înăuntrul căreia se dă lupta puterilor pentru 
întîietate. lar această luptă îşi pierde întelesul şi rostul, dacă nu se ia în seamă, linia pe 
care se desfăşoară lupta între aceie unităti. A proclama primatul politicului cînd o naţiune 
e amenintată de altă natiune în domeniul religios, înseamnă a comite o eroare. Ca să 
reziste atacului pe această linie natiunea trebue să-şi organizeze biserica, să adîncească 
credinta propăvâduită de biserica natională. Tot astfel în domeniul economic, o naţiune 
amenintată cu cotropire şi subjugare economică trebue să-şi concentreze şi să-şi 
organizeze puterea economică, să mobilizeze pe toti membrii natiunii pentru războiul 
economic. 

Dar, iarăş şi iarăş repet, o natiune este natiune numai fiind o comunitate morală şi fiind 
o comunitate morală, membrii ei, chiar în virtutea solidaritătii morale, sînt mobilizabili 
pentru orice războiu. Adică toate celelalte puteri pot fi rationalizate şi organizate servind 
la întărirea natiunii. Cînd însă coeziunea morală e slăbită, cînd națiunea se împarte în 
caste, caase etc., duşmănoase între ele, avem în faţa noastră mecanisme, maşini cari se 
pat izbi şi sfărîma, dar nu servesc la nimic. Ele dau doar unor indivizi iluzia că sînt 
puternici şi că pot domina şi exploata pe ceilalti indivizi cu ajutoarele maşinei de care 
dispun. De aici s'a născut lupta între papi şi împărat, între împărati şi bancheri, între 
bancheri şi intelectuali etc. Rationalizarea cuprinde în sine primejdia de trezire şi întărire 
a instinctului de dominatiune a individului. Un specialist de elită are tendinta de a 
organiza specialitatea sa şi cu ajutorul organizatiei să devie dictator, de ex. “mare-preot al 
marei-fiinte”. 

Stabilind rolul fiecărei specialităti organizate în viata natiunii si recunoscînd primatul 
ordinei morale, căreia trebue să i se subordoneze celelalte ordine (organizatii), sociologia 
si-a făcut pe deplin datoria: ea a arătat cum se pot organiza puterile unei naţiuni în aşa fel 
ca să-i asigure autonomia, libertatea în lupta cu alte naţiuni. 


VI 


Se poate spune pe scurt: prin organizarea puterilor toată națiunea devine mobilizabilă 
pentru lupta cu alte naţiuni în orice domeniu ar fi. Dacă într'un domeniu ea se dovedeste 
inferioară, ea devine tributară altei naţiuni sau altor naţiuni. Ne-am putea imagina cazul 
că o natiune şi-ar dobîndi superioritatea absolută asupra celorlalte naţiuni într'un singur 
domeniu; în acest caz ea ar înfiinta un imperiu universal, fie politic sau religios sau 
economic - iar celelalte naţiuni i-ar fi tributare în acel domeniu. Dacă o natiune şi-ar 
dobîndi superioritatea absolută în toate domeniile, celelalte naţiuni ar înceta să existe si 
omenirea ar fi reprezentată printr'o singură natiune. Adică nici acea natiune n'ar mai fi 
natiune, ci ar exista omenirea ca unitate perfectă: biologică, morală, religioasă etc. Dar, în 
acest caz, ce înteles ar avea de ex. termenul de politică? Impotriva cui să-şi apere 

omenirea teritoriul ei, patria? Şi asa în toate celelalte domenii. Ar rămînea doar lupta cu 
natura. Dar cum în acest stadiu ştiintele ar fi pus natura cu desăvîrsire subt stăpînirea 
omului, omenirea n'ar mai avea împotriva cui să lupte. Ar fi începutul păcii eterne: toate 
functiuni? Ar fi să se ivească doar o nouă varietate umană sau mecanism perfect adaptat 
în mod desăvirsit conditiunilor exterioare. Ceea ce ar însemna că individul uman ar fi 
perfect din toate punctele de vedere: biologic (n'ar mai fi bolnav), moral (n'ar putea 
păcătui), politic (ar fi cetătean desăvirsit) etc. O stare ideală, cum vedem. Dar cum să se 
nască acea natiune absolut superioară din toate punctele de vedere celorlalte natiuni ? Ar 
fi să se ivească doar o nouă varietate umană sau o nouă specie animală superioară omului 
în toate privintele. Las în seama utopistilor să pună la contributie imaginatia lor atît de 
fecundă pentru a ne zugrăvi înfăptuirea fericirii depline a omenirii. Noi rămînem în sfera 
realitătii empirice istorice, unde putem constata, în lupta comunitătilor omeneşti cu 
“natura" şi în lupta lor întreolaltă, tendinta spre organizare rațională a functiunilor 
sociale, fiecare comunitate năzuind a-şi dobîndi si păstra autonomia, libertatea, deci 
năzuind a deveni o natiune liberă, suverană. 

Dar aşa cum geometrii pot construi un triunghiu perfect sau un cub perfect - prin 
definitii şi calcul, - idei în realitate nu există nici punct nici linie nici plan nici care care 
să corespundă definiției, aşa putem construi şi noi o natiune perfectă avînd toate 
funcțiunile pe deplin desvoltate şi organizate. Ea ar reprezenta termenul final spre care 
tind toate natiunile fără a-l putea atinge cîndva. 

Conditiunea pentru naşterea unei astfel de naţiuni perfecte ar fi existenta unui substrat 
biologic care să reprezente un tip uman perfect: sănătos, frumos, inteligent, bun, cu 
instincte bine echilibrate. Aceşti indivizi perfecti ar constitui un grup familial care ar 
oglindi, în structura sa, în mod desăvîrşit ordinea biologică umană. 

Inlăuntrul acestui grup ar începe apoi procesul dialectic prin care grupul familial 
biologic s'ar preface într'o comunitate morală, spirituală. 

Aplicînd principiile lui Aristotel privind organizarea ratională a Statului, “adunarea 
generală" a comunitătii morale ar fi compusă din totalitatea educatorilor, deci a 
părintilor. Din această adunare generală s'ar selectiona apoi conducerea „corpul 
magistratilor”, si în sfîrşit si „judecătorii”. Ierarhia s'ar stabili în felul că “multimea” ar fi 
reprezentată prin părinţii sufletesti. Idealul părintelui perfect este Dumnezeu şi poruncile 
lui sustin ordinea morală. 

Această comunitate ar fi o democratic perfectă, iar selectiunea elitelor s'ar face într'adevăr 
în temeiul meritului personal, în temeiul virtuiților morale. Locul întîiu i s'ar cuveni celui 
mai bun părinte, învătătorului desăvârşit, omului care-i întrece pe toti semenii săi din 
punct de vedere moral. 

In acest domeniu femeea ar ocupa nu numai un loc important, de egalitate cu bărbatii, 
ci am fi dispusi să-i dăm întîietatea. Celei mai virtuoase mame i s'ar cuveni conducerea şi 
hotărîrile ei în chestiuni de educație (morală) ar trebui să fie legi. 

Dacă din punct de vedere biologic i s'ar cuveni primul rang femeii care a născut si a 
crescut multi copii sănătoşi, în domeniul moral i-am da locul întîiu femeii care si-a 
crescut copiii în frica lui Dumnezeu şi observarea strictă a preceptelor morale. Forma de 
guvernămînt ar fi deci, în sfera morală, matriarcatul. Exclusi ar fi din această 
“organizatie” celibatarii, deci toti cei ce nu sînt părinti. Această conditie biologică trebue 
s'o împlinească orice membru al “organizatiei morale". 

Strîns legată de organizația morală şi derivînd direct din ea este organizatia religioasă. 

Aci însă termenul de părinte şi învătător capătă alt înteles. Elita trebue să se specializeze 
în teologie. 

Avem nevoie deci de o nouă ierarhizare a comunitătii. Bisericile creştine ne dau 
exemple foarte apropiate de idealul unei “politii religioase”. Biserica ortodoxă păstrînd 
pentru preoti căsătoria, leagă comunitatea religioasă direct de cea morală, lăsînd însă 
drum deschis pentru formarea unei elite preoteşti, de teologi, cari să se poată dedica cu 
desăvîrsire conducerii comunitătii religioase. 

Problema organizării politice o expune în mod magistral Aristotel. Impotriva tuturor 
teoriilor “moderne”, noi rămînern la teoria sa. Dar se 'ntelege că excludem din Statul 
nostru sclavia. “Adunarea generală" politică va cuprinde pe toti bărbatii ostasi, ierarhizari 
după vîrstă, pregătire profesională şi merite. Din ei se va selectiona deci elita 
conducătoare, rangurile, atît pentru armata combatantă cît şi pentru functiunile politice 
administrative şi judecătoreşti. Cei ce nu sînt încă ostaşi sau nu pot fi ostaşi (copiii, 
femeile, infirmii) nu fac parte din organizatia politică. Conducătorul ideal al acestei 
organizatii este monarhul care împreună toate virtutile cetăteneșşti, de ostaş şi de 
organizator politic perfect. 

Locul al cincileia 1 s'ar cuveni organizatiei reprezentantilor artelor frumoase: poeti, 
compozitori, pictori, arhitecţi. Inainte vreme ei erau organizati şi constituiau într'adevăr o 
putere natională. Azi, deşi importanta artelor n'a scăzut şi e recunoscută de toti, artiştii şi 
organizaţiile lor stau subt stăpînirea, uneori şi alocurea tiranică, a puterii economice şi 
politice (în alte timpuri subt cea a puterii religioase). 

Artizanii ar intra în organizatia a şasea care cuprinde pe toti producătorii de valori 
economice (utile, de consumatie). Excluşi din “adunarea generală" a acestei puteri, deci şi 
dela functiuni, sînt toti cei ce nu pot sau nu vreau să producă bogătii. 

E lămurit că, după principiile noastre, elita unei organizaţii, nu face parte din adunările 
generale ale celorlalte organizatii, pe cînd “multimea” e împărțită pe organizatii după 
„virtuţile" şi ocupatiile indivizilor, cari îngăduesc ca un individ să facă parte din mai 
multe organizatii. Dar, bine zis, orice individ e legat de toate organizatiile: mamele nasc 
doar ostaşi şi preoti etc. Organizaţia rațională care constitue o putere cere însă ocupatie 
efectivă într'o singură specialitate, şi numai ea dă dreptul la un loc în ierarhia acelei 
specialităti. Cineva poate fi deci agricultor, dar şi ostaş (în timp de războiu). Dar pentru 
intrarea în elită s'ar cere o specializare exclusivă. 

O expunere aparte cere o problemă care rămîne nerezolvată atît în Politica lui Aristotel 
cît şi în toate celelalte teorii cari se ocupă de ceea ce numim noi aci „puteri”. Intrebarea 
este anume: cum devine cineva specialist, cum şi prin ce mijloace se înfăptueşte 
specializarea şi rationalizarea organizării lor? 

Răspunsul obicinuit şi adevărat este: prin educatie şi şcolire. Există deci specialişti a 
căror specialitate este de a produce specialisti. Formează acest corp o nouă organizaţie, 
o nouă putere sau pe diferitele puteri, avînd aci, înăuntrul organizaţiilor, locul lor bine 
definit ? 

De ex. cei ce fac pregătirea viitoarelor mame, învătîndu-le cum să-şi crească copiii fac 
parte din organizatia biologică şi apoi morală sau intră în “corpul didactic" de diferite 
grade într'o nouă organizatie? Tot aşa pentru educatia religioasă, politică, economică etc. 

Comunitătile antice n'au un corp didactic, o organizaţie specială pentru formarea de 
specialişti, iar “scolile” filosofice reprezintă organizatii cari n'au un loc bine definit 
înăuntrul natiunii. La natiunile moderne, “şcoala” a devenit o instituţie cu o organizaţie 

proprie. Dar în ce priveşte legăturile ei cu puterile nationale domneşte o confuzie 
completă, rezultată chiar din confuzia tuturor puterilor. 

Dacă s'ar înfăptui “separatiunea puterilor" şi ierarhizarea lor după principiile noastre, 
s'ar deschide drumul şi pentru repartizarea “învătătorilor" pe diferitelie puteri organizate. 
Astfel învătătorii dela şcoalele primare ar face parte din puterea morală, ei continuînd 

şi completînd educatia părintească: Dar ei ar aparținea (ca şi părintii), bărbatii, 
organizaţiei politice, femeile rămînînd însă în organizaţia morală alături de mame. In 
scolala secundară, profesorii (şi profesoarele) ar face parte din organizaţia specialitătii 
lor, deşi o delimitare precisă nu e posibilă, aceştia rămînînd în mare măsură legati de 
comunitatea morală, iar specialitatea lor fiind subordorată educaţiei morale, servind 
numai pentru pregătirea discipolilor într'o specialitate anumită. Aci e cuprinsă problema 
culturii generale care desăvârşeşte educatia morală şi deschide drumul pentru activitatea 
într'un domeniu determinat. Chiar în şcolile „profesionale" e nevoie de o cultură generală, 
de profesori de diferite specialităti, întrucât orice artă cere cunoştinte foarte variate. 

Alt aspect îl au iarăş şcolile superioare. Universitățile, cari la început serveau în primul 
rînd pentru formarea de teologi, s'au divizat apoi în facultăți, iar facultătile pe specialităti. 
Pe lîngă Universităti s'au ivit apoi şcolile superioare speciale politehnicele, academiile 
etc. 

Apartin profesorii Universitătilor şi celorlalte şcoli superioare “corpului didactic" sau 
organizatiei specialităţi lor ? In care “adunare generală" votează? In toate sau în niciuna? 
Ar trebui să formeze ei o corporaţiune osebită, deci să constitue puterea spirituală cum ar 
fi dorit A. Comte? 

Am fi dispuşi să dăm fiecărei puteri un corp didactic, învătători de cari are nevoie 
pentru constituirea ei, dacă nu s'ar opune acestei rezolvări a problemei dificultatea 
repartizării indivizilor pe specialităti Chiar decum intră în “scoala” în care urmează a fi 
instruiti. 

Ni se pare deci mai logic de a-i prinde pe „învătători" într'un corp ierarhizat duip-ă 
ştiintele lor si a cărui elită ar fi reprezentată prin savanti, adică prin oamenii cari ei înşişi 
formează pe ceilalti învătâtori. 

Savantii sînt detinătorii şi sporitorii ştiintelor pe cari le transmit celor ce au să predea 
apoi aceste stiinte celor ce urmează a le aplica în practică. In fruntea acestor savanţi, şi 
deci a întregii corporatiuni de învătători, ar sta filosofii, cari ar avea menirea să 
stabilească legăturile îi ierarhia între ştiiniite - începînd dela stiintele naturii pînă la 
teologie (în înteles aristotelic) şi, ceea ce-i mai important, să stabilească legătura şi 
ierarhia între toate puterile natiunii, ceea ce, în practică, înseamnă, că ea ar avea să fixeze 
normele după cari elitele, adică specialiştii tuturor organizatiilor ar urma să coopereze 
pentru a da natiunii cea mai perfectă unitate si solidaritate în manifestările ei fată de 
celelalte natiuni. 

Căci toată mizeria şi imperfectiunea organizatiei unei natiuni rezultă din confuziunea 
puterilor, din lupta elitelor, din năzuinta fiecărei elite de a-si institui dominatiunea 
tiranică asupra celorlalte. Fiecare specialist de elită se crede chemat să conducă întreaga 
natiune; el apelează la multime căutâna a scădea prestigiul celorlalte elite, arătînd că ele 
nu tind decît să „exploateze" multimea neştiutoare, s'o înşele etc. Astfel se naşte un 
antagonism între multime şi diferitele elite, se nasc „revolutii" de diferite feluri (fiecare 
“organizatie” îşi are revolutiile ei). De haosul ce se ivește profită apoi indivizii 
“antisociali", egoişti, fie că actionează izolat, fie că formează bande organizate, “puteri 

destructive" în sînul natiunii, cari n'au alt scop decît satisfacerea egoismului “asociatilor”. 
Astfel de puteri oculte anti - şi internationale sînt, de pildă, francmasoneria, trusturile, 
factiunile politice. Dar pe acelaş plan se găsesc şi organizatiile cari distrug moralitatea: 
prostituatele, negustorii de carne vie etc. Si aci sînt păcătosi izolati, dar şi organizatii, 
(asociatii) cu statute scrise sau nescrise. Printr'o bună orînduire a constituției nationale, 
toate aceste forte destructive, individuale sau colective, ar putea fi eliminate. 

Stim prea bine că în realitate n'a existat şi nu există o comunitate umană care să 
împlinească toate conditiunile arătate de noi. Dar tot aşa ştim că orice comunitate reală nu 
se poate mentinea decît prin năzuinta de a se apropia de constitutia ideală schitată de noi 
aci în linii largi. Stiinta socială n'ar fi ştiintă, dacă n'ar încerca să cuprindă din varietatea 
formelor sociale realizate în cursul istoriei noţiunea clară a societătii. Ea constată că omul 
a năzuit şi în domeniul social să ajungă la organizatie ratională. Intîiu, împins de nevoia 
de adaptare la mediu, el a înfăptuit organizaţii partiale (aşa cum i-au dictat împrejurările), 
trecînd apoi treptat la o organizatie a tuturor domeniilor de activitate. 

Organizatia totalitară însă nu poate rezulta decît din buna orînduire, legarea şi 
ierarhizarea tuturor organizatiilor, ceea ce nu e posibil decît prin recunoaşterea primatului 
ordinei morale ca prototip al oricărei ordine posibile. lar această recunoaştere ar fi cu 
neputintă fără certitudinea că ordinea morală este expresia vointei lul Dumnezeu, a fiintei 
supreme care a creat lumea şi a instituit norme pentru ordinea universală. 

Luptele înăuntrul comunitătilor umane, căderea în păcat a indivizilor, ambitia lor 
nemăsurată de a înfrînge vointa semenilor lor, de a domni ca “tirani" cu ajutorul unor 
“organizatii” la a căror conducere au ajuns prin merite persanale şi favoarea 
împrejurărilor, izvorăşte din ignorarea faptului că „mecanismul social", înfăptuit prin 
rationalizarea activităţilor, distruge pe conducătorul său, dacă acesta nu pune 
mecanismul, maşina în slujba comunitătii, avînd menirea să împlinească o functiune 
necesară pentru viata comunității, pentru viata natiunii. lar ignoranta ea însăş rezultă din 
faptul că omul uită de Dumnezeu şi de poruncile sale, uită de drumul ce l-a parcurs 
pentru a-si dobîndi un suflet în comuniune cu alte suflete. Orice “tiran”, mic sau mare, îşi 
distruge sufletul propriu prin distrugerea comunitătii în care a devenit suflet. 

Ivirea Statelor nationale totalitare din timpurile noastre ne-a uşurat deslegarea teoretică 
a problemei celei mai bune constitutii. Aceste comunităţi merg pe drumul rationaiizării 
puterilor naţionale prin separatiunea dar şi prin ierarhizarea lor. Si se pare că au şi aflat 
cheia rezolvării practice a problemei întrucît au recunoscut, cel putin în teorie, primatul 
ordinei morale şi importanta creării de conditiuni biologice, favorabile înăltării omului 
din animalitate.  Lăsînd la o parte terminologia încărcată încă de erorile trecutului, 
fascismul italian şi national-socialismul german au făcut un pas uriaş spre înfăptuirea 
unei comunităti umane ideale. Pe de altă parte şi în acelaş timp, organizatia comunistă ne 
arată cum se poate distruge o naţiune prin prefacerea ei într'un mecanism social lipsit de 
viaţă, efect al rationalizării extreme a organizatiei economice în paguba tuturor celorlalte 
puteri. Din eroarea teoretică a marxismului care a proclamat nu numai primatul ci 
realitatea exclusivă a puterii economice, a rezultat în practică tirania cea mai cumplită şi 
amenintarea întregii omeniri cu readucea în animalitate prin desvoltarea unilaterală şi 
extremă a puterii politice, aşa se va prăbusi şi comunismul prin rationalizarea unilaterală 
a economiei, cum gresită a fost conceptia preotimii catolice că prin desvoltarea 
unilaterală a Puterii religioase toate natiunile vor putea fi supuse dominatiunii papilor. 

Dar de ce să ne mirăm că Impăratii, papii, marii bancheri şi industriaşi au porniri 

tiranice, cînd vedem cum “specalişti” mai mici, într'o sferă restrînsă năzuesc a-şi impune 
stăpînirea absolută. Cine nu cunoaşte pe profesorul specialist care crede că un elev care 
nu dă prea mare atentie specialitătii lui ar merita pedeapsa cu moartea! 

In sfîrşit fiecare individ uman are porniri spre tiranie, dar nu poate deveni tiran decît 
atunci cînd găseşte sclavi cari 1 se supun. Si aci e miezul problemei: într'o organizatie de 
specialişti, instituirea tiraniei e foarte dificilă, dar ea e uşoară cînd o specialitate 
organizată se întîlneşte cu una dezorganizată. Asa şi-a dobîndit economicul primatul (şi 
apoi stăpînirea) asupra politicului, cînd organizația politică începuse să se destrame... 

Istoria a constatat aceste fapte, sociologia a formulat ipoteze si a ajutat să le verifice, 
filosofia socială să le explice printr'o Teorie a comunitătii omeneşti. 


TRAIAN BRĂILEANU 


1)_____ In China, teoreticienii politici au descoperit cinci puteri, (dar nu în întelesul ce-l dăm noi 
termenului, dar tot în sfera dreptului constitutional). Vezi: Kong Chin Tsoug, La Constitution des cinq 
Pouvoirs. Theorie Application. Etude sur une doctrine nouvelle du droit public chinois et les Institutions 
politiques de la Chine moderne. Paris, M. Riviere, 1932. 


2) Această probleamă a expus-o în mod magistral Max Weber în „Wirtschaft und Gesellschaft". 

